8 मार्च से लगने वाले कैंपों का अध्यापकों ने किया बायकॉट, डीईओ को सौंपा ज्ञापन
शिक्षाविभाग को शिक्षा सत्र खत्म होने के बाद सिलेबस की ट्रेनिंग देने की याद आई है और वो भी एनुअल एग्जाम के संवेदनशील दिनों में। एससीईआरटी की ओर से प्रदेश में अध्यापकों के 8 मार्च से टीचर ट्रेनिंग कैंप लगाए जा रहे हैं। तीन दिवसीय इन कैंपों में सेशन 2016-17 के सिलेबस को पढ़ाने की ट्रेनिंग दी जा रही है। फाइनेंशियल ईयर के बजट का 31 मार्च तक यूटिलाइज करने को आनन-फानन में लगाए जा रहे कैंपों के रिसोर्स पर्सन की ट्रेनिंग भी नहीं करवाई गई, रिसोर्स पर्सन को महज 7 मार्च को एक दिन की ट्रेनिंग की खानापूर्ति की गई।
स्कूलसे फारिग होने का फैसला
जिलाशिक्षा सिखलाई संस्था दियोण के प्रिंसिपल की ओर से पत्र जारी करके प्राइमरी अध्यापकों के 8 मार्च से तीन दिवसीय कैंप लगाने के हुकुम जारी किए हैं। इन कैंपों के बायकॉट पर उतरे अध्यापकों ने अपने स्कूलों से फारिग नहीं होने का अहम फैसला किया है, वहीं मुख्याध्यापक से किसी अध्यापक को जल्द फारिग नहीं करने का आग्रह किया है।
डीईओको सौंपा ज्ञापन
डीटीएफ,ईटीटी टीचर्स यूनियन, बीएड अध्यापक फ्रंट, प्राइमरी एलिमेंटरी टीचर फ्रंट, एसएसए रमसा अध्यापक यूनियन के नेताओं ने डीईओ एलिमेंटरी से मिलकर अपनी मांगों का ज्ञापन सौंपा। उन्होंने बताया कि शिक्षा विभाग ने पेपर के दिनों में कैंप लगाने का जिले के समूह अध्यापक संगठनों ने बायकाट करने का फैसला किया है। अध्यापक नेता परमजीत सिंह, रेशम सिंह, ईटीटी टीचर यूनियन के प्रदेश प्रधान जगसीर सहोता, सीएंडवी अध्यापक फ्रंट के कर्मजीत जलाल, प्राइमरी एलिमेंटरी टीचर यूनियन के सुखपाल सिंह, एसएसए रमसा अध्यापक यूनियन के अपरअपार सिंह ने फैसला किया है कि इन कैंपों का मुकम्मल बायकाट किया जाएगा। उन्होंने अध्यापकों को अपील की कि कोई भी अध्यापक स्कूल में फारिग हो और ही कोई मुख्याध्यापक किसी अध्यापक को जल्द फारिग करे। अध्यापक नेताओं ने शिक्षा विभाग के उच्च अधिकारियों पर आरोप लगाया है कि पेपरों के दिनों में नए दाखिला प्रक्रिया के दौरान अध्यापकों को कैंपों में उलझाकर अप्रत्यक्ष तौर पर प्राइवेट स्कूलों की मदद की जा रही है।
डिप्टी डीईओ को ज्ञापन देते हुए अध्यापक
hin_Deva hin_Deva hin_Deva hin_Deva hin_Deva hin_Deva hin_Deva